b'\n_START_ARTICLE_\nTireoglobulin\n_START_PARAGRAPH_\nTireoglobulin (Tg) je bjelan\xc4\x8devina koju nalazimo u \xc5\xa1titnoj \xc5\xbelijezdi, a slu\xc5\xbei kao materijal za sintezu hormona \xc5\xa1titnja\xc4\x8de, trijodtironina (T3) i tiroksina (T4)._NEWLINE_Tireoglobulin nastaje u stanicama \xc5\xa1titne \xc5\xbelijezde tireocitima, koje oblikuju okrugle folikule u \xc4\x8diji lumen izlu\xc4\x8duju Tg i tu ga pohranjuju. Reakcijom posredovanom enzimom tireporoksidaza, jod se kovalentno ve\xc5\xbee tirozinske ostatke molekule tireoglobulina, te tako nastaje monojodtirozin (MIT) i dijodtirozin (DIT). Vezanjem dva DIT-a nastaje tiroksin (T4), a DIT-a i MIT-a trijodtironin. Na stimulaciju tireotropinom (TSH) dolazi do endocitoze malih globulina u tireocit, tu se spajaju sa lizosomom, u kojem se razgrade globulinski dijelovi i na suprotnoj strani stanice se iz lizosoma u krvotok otpuste T3 ili T4.'